ໄທສອບສວນ ຊາຍຄົນນຶ່ງ ທີ່ອາດກໍາລັງ ວາງແຜນກໍ່ການຮ້າຍ
ທາງການໄທທໍາການ ສືບສວນສອບສວນ ຊາຍຊາວເລບານອນ ທີ່ຖືກກ່າວຫາວ່າ ສະສົມວັດຖຸລະເບີດ ທີ່ຜິດກົດໝາຍໄວ້ ຫລັງຈາກໄທໄດ້ອອກ ຄໍາເຕືອນກ່ຽວກັບການກໍ່ການຮ້າຍ.
ໄທກໍາລັງທໍາການສືບສວນສອບສວນຜູ້ຊາຍຄົນນຶ່ງ ມາຈາກປະເທດເລບານອນ ທີ່ຖືກກ່າວ ຫາວ່າ ທໍາການສະສົມວັດຖຸລະເບີດທີ່ຜິດ ກົດໝາຍກົດໝາຍຈໍານວນນຶ່ງໄວ້ ການກັກຂັງຜູ້ ກ່ຽວໄດ້ມີຂຶ້ນຫລັງຈາກສະຫະລັດແລະປະເທດອື່ນໆອອກຄໍາເຕືອນກ່ຽວກັບການກໍ່ການຮ້າຍທີ່ອາດມີຂຶ້ນຢູ່າງກອກທາງການໄທຄັດຄ້ານຕໍ່ອອກຄໍາເຕືອນດັ່ງກ່າວຊຶ່ງໄດ້ສະແດງໃຫ້ເຫັນເຖິງການຂັດແຍ້ງກັນຢ່າງເປີດເຜີຍທີ່ບໍ່ສູ້ມີຂຶ້ນມາກ່ອນລະຫວ່າງພັນທະມິດໃນການຕໍ່ຕ້ານການກໍ່ ການຮ້າຍນໍາກັນ ຜູ້ສື່ຂ່າວວີໂອເອ Daniel Schearf ມີລາຍງານມາຈາກບາງກອກ ດັ່ງສິງ ຈະນໍາມາສະເໜີທ່ານ ໃນວັນອັງຄານຜ່ານມານີ້ ບັນດາເຈົ້າໜ້າທີ່ສືບສວນສອບສວນໄທກ່າວວ່າ ພວກເຂົາເຈົ້າຍັງ ທໍາການສອບປາກຄໍານາຍ Atris Hussein ຖືສັນຊາດ Sweden ເຊື້ອສາຍເລບານອນ ທີ່ຖືກຈັບກຸມ ໃນສັບປະດາຜ່ານມາ ທີ່ສະໜາມບີນສຸວັນນະພູມທີ່ບາງກອກ ທາງການໄທກ່າວວ່າ ເຂົາເຈົ້າເຊື່ອວ່າ ນາຍ Hussein ມີສາຍພົວພັນກັບກຸ່ມຫົວຮຸນແຮງ Hezbollah ຊຶ່ງສະຫະລັດຖືວ່າ ເປັນກຸ່ມກໍ່ການຮ້າຍ ແຕ່ກຸ່ມ Hezbollah ປະຕິເສດວ່ານາຍ Hussein ບໍ່ໄດ້ເປັນສະມາຊິກຂອງຕົນ ການຈັບກຸມນາຍ Hussein ໄດ້ມີການປະກາດໃຫ້ຮູ້ໃນເວລາບໍ່ດົນ ຫລັງຈາກສະຖານທູດສະຫະລັດອອກຄໍາເຕືອນກ່ຽວກັບການຂົ່ມຂູ່ທີ່ໜ້າ ເຊື່ອຖືໄດ້ກ່ຽວກັບການໂຈມຕີຂອງພວກກໍ່ການຮ້າຍຢູ່ທີ່ບາງກອກນັ້ນ ທໍາອິດ ບັນດາເຈົ້າໜ້າທີ່ໄທໄດ້ດ່າສະຫະລັດແລະພວກປະເທດຕາເວັນຕົກອື່ນໆອີກຫຼາຍປະເທດທີ່ໄດ້ເຫັນພ້ອມນຳການອອກຄໍາເຕືອນດັ່ງກ່າວ ໂດຍບໍ່ໄດ້ປຶກສາຫາລືກັບພວກເຂົາເຈົ້າກ່ອນ ແຕ່ໃນວັນຈັນຜ່ານມານີ້ ຕໍາຫລວດໄທໄດ້ກ່າວຫານາຍ Hussein ວ່າ ມີວັດຖຸລະເບີດທີ່ ຜິດກົດໝາຍຢູ່ໃນຄວາມຄອບຄອງຫລັງຈາກຜູ້ກ່ຽວນໍາພາເຂົາເຈົ້າໄປຍັງສາງເກັບເຄື່ອງ ແຫ່ງນຶ່ງ ໃນພາກຕາເວັນຕົກສຽງໃຕ້ຂອງນະຄອນຫຼວງໄທ ບ່ອນທີ່ພວກເຂົາເຈົ້າພົບເຫັນ ຝຸ່ນປຸ໋ຍແລະເຄື່ອງເຄມີຫລາຍໂຕນ ທີ່ສາມາດນໍາໃຊ້ເພື່ອຜະລິດລະເບີດໄດ້ ເຖິງແມ່ນມີການພົບເຫັນວັດຖຸລະເບີດທີ່ຜິດກົດໝາຍນີ້ກໍຕາມ ແຕ່ທ່ານ ພຣຽວພັນ ດາ ມາພົງ ຫົວໜ້າຕໍາຫລວດແຫ່ງຊາດໄທຢືນຢັດວ່າ ບໍ່ເຄີຍ ມີການຂົ່ມຂູ່ໂຈມຕີຂອງພວກ ກໍ່ການຮ້າຍຈັກເທື່ອ ຊຶ່ງທ່ານພຣຽວພັນ ກ່າວຊີ້ແຈງດັ່ງນີ້: ທ່ານພຣຽວພັນກ່າວວ່າ ພວກເຈົ້າໜ້າທີ່ຕໍາຫລວດເຊື່ອໝັ້ນວ່າ ໄທແມ່ນປອດໄພຈາກ ການໂຈມຕີໃດໆກໍຕາມຂອງຜູ້ກໍ່ການຮ້າຍ ແລະພວກເຈົ້າໜ້າທີ່ໄທເຊື່ອວ່າ ໄທເປັນພຽງ ແຕ່ຈຸດຜ່ານຂອງວັດຖຸລະເບີດເຫລົ່ານີ້ຊື່ໆ ພ້ອມດ້ວຍຫລັກຖານທັງໝົດທີ່ເຂົາເຈົ້າມີ ແລະລາຍງານຂ່າວລັບທີ່ໄດ້ຮັບ ທ່ານພຣຽວພັນກ່າວວ່າ ບໍ່ມີການຂົ່ມຂູ່ໃດໆທີ່ແທ້ຈິງຕໍ່ ຈຸດທ່ອງທ່ຽວຂອງໄທ ເຊ່ນ: ຖະໜົນເຂົ້າສານ ຫລືແຫ່ງອື່ນໆ ເຖິງ ຢ່າງໃດກໍດີທ່ານ ກ່າວວ່າ ຕໍາຫລວດຍັງຮູ້ສຶກສໍານຶກກ່ຽວກັບການຂົ່ມຂູ່ນີ້ຢູ່ແລະຈະບໍ່ປະເມິນຄ່າຕໍ່າ ຫລື ບໍ່ເອົາຫົວຊານໍາສະຖານະການດັ່ງກ່າວ ບັນດານັກວິເຄາະເຫດການກ່າວວ່າ ທາງການໄທບໍ່ພໍໃຈ ນໍາຄໍາເຕືອນກ່ຽວກັບການກໍ່ ການຮ້າຍນີ້ ຍ້ອນຜົນກະທົບບົ່ມຊ້ອນທີ່ຈະເປັນໄປໄດ້ຕໍ່ການທ່ອງທ່ຽວແລະການຄ້າ ຂອງໄທນັ້ນ ທ່ານ Rohan Gunaratna ຫົວໜ້າສູນກາງລະຫວ່າງຊາດວ່າດ້ວຍຄວາມຮຸນແຮງດ້ານ ການເມືອງແລະການຄົ້ນຄວ້າດ້ານການກໍ່ການຮ້າຍທີ່ສິງກະໂປກ່າວວ່າ ກຸ່ມ Hezbollah ໄດ້ສະແດງໃຫ້ເຫັນວ່າ ກຸ່ມດັ່ງກ່າວເປັນການຂົ່ມຂູ່ແທ້ຕໍ່ໄທແລະຕໍ່ພາກພື້ນນັ້ນ ຊຶ່ງທ່ານ Gunaratna ກ່າວຊີ້ແຈງດັ່ງນີ້: ທ່ານເວົ້າວ່າ “ກຸ່ມ Hezbollah ເລບານອນ ຕາມທໍາມະດາໄດ້ດໍາເນີນການມາໃນໄທ ຄວາມຈິງແລ້ວ ພວກເຮົາມີກໍລະນີກ່ຽວກັບການກໍ່ການຮ້າຍຈໍານວນນຶ່ງຈາກກຸ່ມ Hez bollah ເລບານອນ ທີ່ວາງແຜນແລະກະກຽມການໂຈມຕີໃນໄທແລະໃນພາກພື້ນ ໃນ ກາງຊຸມປີ 1990 ໄດ້ມີການພົບເຫັນແຜນການໂຈມຕີລັບຫລາຍຄັ້ງຂອງກຸ່ມ Hezbol lah ເລບານອນ ຍົກໂຕຢ່າງຄື: ໄດ້ມີແຜນການນຶ່ງທີ່ຈະທໍາການໂຈມຕີພວກສະຖານ ທູດອິສຣາແອລແລະສະຫະລັດໃນສິງກະໂປແລະໃນໄທເຊ່ນກັນ ” ທ່ານ Gunaratna ກ່າວວ່າ ກຸ່ມ Hezbollah ໄດ້ເປັນຜູ້ຮັບຜິດຊອບ ໃນການວາງແຜນ ໂຈມຕີດ້ວຍລະເບີດລົດທີ່ບໍ່ປະສົບຜົນສໍາເລັດໃສ່ສະ ຖານທູດອິສຣາແອລ ໃນປີ 1994 ຊຶ່ງໄດ້ລອດພົ້ນຈາກການໂຈມຕີໄດ້ຢ່າງຫວຸດຫວິດ ຫລັງຈາກລົດບັນທຸກທີ່ບັນຈຸວັດຖຸລະ ເບີດປະສົບກັບອຸບັດເຫດຈະລາຈອນເລັກນ້ອຍໃນກາງຖະໜົນ ແລະຄົນຂັບລົດບັນທຸກ ໄດ້ເອົາໂຕຫລົບໜີຈາກບ່ອນເກີດເຫດໄປນັ້ນ ມີຫລາຍຄັ້ງ ການຮ່ວມມືໃນການຕໍ່ຕ້ານ ການກໍ່ການຮ້າຍຂອງໄທກັບສະຫະລັດໄດ້ເປັນບັນຫາໂຕ້ແຍ່ງກັນ ໄທໄດ້ຖືກກ່າວຫາວ່າເປັນນຶ່ງຢູ່ໃນບັນຊີຈຸທຳອິດຂອງບັນດາປະເທດທີ່ ບໍ່ມີການເປີດເຜີຍ ບ່ອນທີ່ພວກສາຍລັບສະຫະລັດທໍາການຈັບກຸມແລະສອບປາກຄໍາພວກຜູ້ນໍາຂອງກຸ່ມກໍ່ການຮ້າຍນັ້ນ ຊຶ່ງທ່ານ Gunaratna ກ່າວວ່າ ການຮ່ວມມືກັນໃນການຕໍ່ຕ້ານການກໍ່ການຮ້າຍ ລະຫວ່າງສະ ຫະລັດແລະໄທ ແມ່ນສໍາຄັນທີ່ສຸດເພື່ອຊ່ອຍໃຫ້ໄທແລະຂົງເຂດເປັນທີ່ປອດ ໄພນັ້ນ ຊຶ່ງທ່ານ Gunaratna ກ່າວດັ່ງນີ້: ທ່ານເວົ້າວ່າ “ຄົນອາເມຣິກັນໄດ້ມີໜ້າຢູ່ໃນບາງກອກມາ ແລະຈະມີໜ້າຢູ່ໃນບາງກອກຢູ່ຕໍ່ໄປ ອອກທຶນຊ່ອຍເຫລືອແລະໃຫ້ການສະໜັບສະ ໜຸນຕໍ່ໂຄງການເຝິກແອບຫລາຍໂຄງການແລະໃຫ້ການຊ່ອຍເຫລືອໃນຮູບແບບອື່ນໆເພື່ອສ້າງຕັ້ງສະມັດຖະພາບໃນການຕໍ່ຕ້ານການກໍ່ການຮ້າຍໃນພາກພື້ນເອເຊຍຕາເວັນອອກສຽງໃຕ້ ແລະໃນຫລາຍດ້ານແລ້ວ ໄທໄດ້ເປັນຈຸດສໍາຄັນສໍາລັບການຮ່ວມໄມ້ຮ່ວມມືທີ່ໄດ້ເຮັດໃຫ້ພາກພື້ນປອດໄພຈາກການໂຈມຕີຂອງພວກກໍ່ການຮ້າຍນັ້ນ ” ເຖິງແມ່ນມີການຈັບກຸມນາຍຮຸສເຊນແລະຍຶດວັດຖຸລະເບີດໄວ້ນີ້ກໍຕາມ ແຕ່ສະຖານທູດສະຫະລັດ ກ່າວວ່າ ຄໍາເຕືອນກ່ຽວກັນການກໍ່ການຮ້າຍ ທີ່ຕົນໄດ້ອອກໄປໃນວັນສຸກຜ່ານມາກໍຍັງມີຜົນບັງຄັບໃຊ້ຢູ່ຕໍ່ໄປ ລາຍງານສື່ມວນຊົນໄທຊີ້ໃຫ້ເຫັນວ່າ ນາຍຮຸສເຊນຍັງມີຢ່າງໜ້ອຍຜູ້ສົມຮູ້ຮວມຄິດນໍາອີກຄົນນຶ່ງ ຊຶ່ງເວລາຍັງຊອກຫາບໍ່ເຫັນເທື່ອ